DIE DELWER – Opdrag 1 | | INK DIE DELWER – Opdrag 1 – INK
Titel: DIE DELWER – Opdrag 1
Datum gepubliseer: 11 Julie 2018 Aantal woorde: 131 64 Kere gelees ♥1
om te soek deur gedagtes is iets wat hy ken
sy droom, om ‘n werk te skep van waarde
sy taal, sy kleim deur sy God afgepen
woorde en klanke wyd gesaai in die aarde
sy oor en sy tong gesinchroniseer
te soek en te soek na die beste steen
geduldig die gruis was vir die soveelste keer
tot sy oog skielik haak by die regte een
sy hart bonsend, dis ‘n knewel van ‘n klip
verwonderd as hy sien dis die perfekte kleur
so dankbaar dié blinke het hom nie ontglip
hy’t sy tyd nie verspeel of sy kans nie verbeur
ja ‘n digter is ‘n delwer en al is hy nie ‘n groentjie
soms is dit ‘n hengse gesukkel met ‘n aspris kanoentjie
© – Barbara Smit 11/07/2018
oops, ek het vergeet om na die titel opdrag 1 te tik.
Baie mooi gedig, Barbara.
Ware woorde Barbara. Goed gepen.
Pragte gedig Barbara
3 Lede, 123 gaste aanlyn